Egjeu Lindor nuk po gjen qetësi dhe duket se situata është nxehur shumë gjatë orëve të fundit.
Franca i është përgjigjur Turqisë duke dërguar në zonë një "task forcë" me anije
dhe avionë, të cilat tashmë janë duke kryer stërvitje ushtarake
me marinën dhe forcat ajrore greke
pikërisht në zonën ku ndodhen anijet turke.
Mediat greke
raportojnë se "task forca" e Francës përbëhet nga helikoptermbajtësja "Tonnerre" dhe fregata "La Fayette". Stërvitjes i janë bashkuar edhe disa anije ushtarake greke
, raporton albeu.com.
Ndërkohë, në stërvitje janë duke marrë pjesë edhe dy avionë të avancuar francezë "Rafale", të cilët më pas do të pozicionohen në ishullin e Kretës.
Prej disa ditësh, një flotë turke e përbërë prej anijeve ushtarake
si edhe tre anije
kërkimore janë duke kryer kërkime për gaz në zonën detare mes Qipros dhe ishullit të Rodosit, për të cilën Greqia pretendon se i përket Zonës Ekskluzive Ekonomike të saj. /albeu.com
Shtuar më 13/08/2020,
ora 13:32